Ekebergrestauranten
Store norske leksikon,Næringsmidler og husholdning,Mat,Restauranter og kokker i Norge
Ekebergrestauranten er en restaurant i Oslo, i Ekebergskråningen på østsiden av byen. Den ble bygd i 1927–1929 og regnes som den eldste bevarte funksjonalistiske bygningen i Norge. Arkitekten var Lars Backer.
Restauranten har to etasjer med malte betongfasader og store vinduer. Den ligger med terrasser, murer og trapper i en vestvendt skråning med fin utsikt over byen. Historie Den første restaurantbygningen ble reist i 1916. Dette var en trebygning som tidligere hadde vært Tiedemanns Tobaksfabriks paviljong på Jubileumsutstillingen i 1914, og som ble gitt til kommunen og flyttet hit. Den gamle bygningen ble revet da den nåværende restauranten ble oppført.Den nye Ekebergrestauranten ble tegnet av Lars Backer og bygd i 1927–1929. Backer tegnet også Skansen, som ble bygd 1927 og regnes som det første funksjonalistiske bygget i Norge, men som ble revet i 1970. Ekebergrestauranten regnes som Norges eldste bevarte funksjonalistiske bygning. Restauranten var i mange år et meget populært dansested som ble drevet i regi av Oslo Folkerestauranter. Bygningen hadde skiftende eiere, og driften ble nedlagt i1997.En påbegynt indre rivning ble stanset av Oslo kommune i 1998, og i flere år stod bygningen og forfalt. Den ble fredet i 2001, kjøpt av Christian Ringnes og Eiendomsspar sammen med restauratør Bjørn Tore Furset. Etter pietetsfull istandsetting og nyinnredning ble restauranten gjenåpnet i 2005. Les mer i Store norske leksikon Arkitektur i Norge Eksterne lenker Ekebergrestauranten